**ד"ר אילה בלוך, מנכ"לית ומנהלת מקצועית של המכון הלאומי לשיקום נפגעי ראש**

אילה נולדה בחיפה ובשנות נעוריה הייתה פעילה בתנועת הנוער בני עקיבא, כחניכה, מדריכה וקומונרית. בגיל 16 השלימה תעודת בגרות מלאה ולאחר שנתיים שירות לאומי שעיקרן הדרכת נוער, למדה שנה יהדות בירושלים.

אילה השלימה תואר ראשון בפסיכולוגיה ובפיזיקה, בהצטיינות, באוניברסיטה העברית בירושלים. בתום הלימודים נישאה והתחילה ללמוד לקראת תואר שני בפסיכולוגיה, במגמה לנוירופסיכולוגיה יישומית. כחלק מדרישות התואר, עשתה במשך שנתיים פרקטיקום ביחידה לנוירופסיכולוגיה התפתחותית במרכז הרפואי שערי צדק. במקביל למדה לתואר "יועצת הלכה" במדרשת נשמת בירושלים. תואר זה היווה פריצת דרך לנשים ביהדות האורתודוקסית ובעקבותיו שימשה במשך 10 שנים יועצת הלכה בקו הפתוח לנשים של נשמת.

עם סיום התואר השני, עברו אילה ובעלה, להתגורר באריאל (שם הם מתגוררים עד היום) וכשנה לאחר מכן, התחילה אילה לעבוד כפסיכולוגית מתמחה במכון להתפתחות הילד במרכז הרפואי ע"ש שיבא בתל השומר. במקביל לעבודתה, הצטרפה למחזור הראשון שלמד לקראת תואר שלישי במדעי המח במרכז לחקר המח באוניברסיטת בר אילן ולאחר סיום ההתמחות, השלימה את הדוקטורט.

בשנת 2010 התחילה לעבוד כפסיכולוגית שיקומית ונוירופסיכולוגית מומחית במחלקה לשיקום נוירולוגי במרכז הרפואי ע"ש שיבא, תל השומר. בשנת 2012 מונתה לפסיכולוגית האחראית במחלקה ומאוחר יותר כפסיכולוגית האחראית במחלקות השיקום. בנוסף, הוסמכה כמדריכה בפסיכולוגיה שיקומית ועד היום היא עוסקת בהדרכה של מתמחים ושל פסיכולוגים מומחים.

בין 2012 ל-2014 ניהלה את המעבדה לזיכרון ולאמנזיה בראשות פרופסור אלי וקיל באוניברסיטת בר-אילן.

מאז 2003 אילה משמשת כמרצה באוניברסיטת אריאל בשומרון.

במרץ 2015 מונתה כמנכ"לית המכון הלאומי לשיקום נפגעי ראש.

במהלך השנים נולדו לאילה ולבעלה חמישה ילדים ולפני כשנתיים הם אימצו שניים נוספים.

לצד עבודתה המאומצת וגידול שבעת ילדיה, מנהלת אילה פעילות חברתית מקיפה בעיר אריאל. אילה הקימה את עמותת "יחד באריאל" אשר יוזמת פרויקטים שונים בעיר שמטרתם לקדם שוויון הזדמנויות בחברה. לדוגמא, העמותה הקימה כפר סטודנטים באריאל. במשך עשר שנים שימשה כיו"ר ועד ההורים של בית החינוך בו לומדים ילדיה והייתה מראשי פורום הממ"דים – ארגון הורים שמקדם את החינוך הציבורי הדתי. היא טבעה את הביטוי "לתת מענה לכל תלמיד על פי צרכיו ועל פי יכולותיו" שאומץ על ידי אגף החינוך בעיריית אריאל.

|  |
| --- |
| **SCIENTIFIC PUBLICATIONSפרסומים**  |
| **Bloch, A.**, Tamir, D., Vakil, E., & Zeilig, G. (2016). Specific deficit in implicit motor sequence learning following spinal cord injury. PLoS One, 11(6):e0158396.Vakil, E., **Bloch, A.**, & Cohen, H. (2016). Anticipation measures of sequence learning: Manual versus oculomotor versions of the serial reaction time task. Q J Exp Psychol. Epub ahead of print.**Bloch A.** & Vakil E. (2015). In a context of time: The impact of delay and exposure time on the emergence of memory context effects. Psychol Res. Epub ahead of print.Zeilig, G., Weingarden, H., Zwecker, M., Dudkiewicz, I., **Bloch, A.**, & Esquenazi, A. (2012). Safety and tolerance of the ReWalk(™) exoskeleton suit for ambulation by people with complete spinal cord injury: A pilot study. J Spinal Cord Med, 35(2):96-101.**Bloch, A.** & Margalit, D. (2007). Psychological reactions of the neuropathic leg. Aurora Medical Publications, Tel Aviv (Hebrew). |
|  |